આવો પ્રેમ ધર્મ એ જ સૌથી મોટો ધર્મ છે. તો ચાલો, એને સ્વીકારી આપણે આગળ વધીએ. ત્યારે આપણા મનમાં એક પ્રશ્ન જરૂર થશે કે, મારા એકલાથી શું થવાનું છે? ઘણું બધું આપણે કરી શકીએ તેમ છીએ. એ પ્રકારના રચનાત્મક વિચારોના બીજ તો આપણે જરૂર વાવી શકીએ તેમ છીએ. વિચારોના આંદોલનો દ્વારા આપણી આસપાસ એક સુંદર વાતાવરણ આપણે સર્જી શકીએ તેમ છીએ. આ રીતે સહુના માંગલ્યકારી પ્રેમધર્મ દ્વારા વિશ્વને સર્વનાશમાંથી બચાવી લેવા માટે ઉઠાવવામાં આવેલું એક નાનકડું પગલું પણ વામન સ્વરૂપે ભગવાન વિષ્ણુ દ્વારા માંગવામાં આવેલ ત્રણ પગલાં જેવું વિરાટ પગલું બની રહેશે.